НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 2 ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЕРНИК

/Приета с Решение № 1242/19.05.2023г/

 §1. В РАЗДЕЛ ІІІ Такси за специализирани институции за предоставяне на социални услуги и други общински социални услуги, текста на чл. 26 се изменя и допълва, както следва:

1. Изменя се алинея 1 на чл.26, която придобива следния вид:
/1/  Размерът на месечната такса за ползване услугите в системата на Домашния социален патронаж в Община Перник, съответства на реалната издръжка на едно лице и включва стойността на храната за месеца, транспортните разходи за разнасяне на храната по домовете, хигиенни материали, както и разходите за вода, топлинна и ел. енергия и пропан-бутан. Месечните разходи се намаляват с размера на даренията и завещанията от местни и чуждестранни физически и юридически лица, включително случаите на спонсорство, помощите от донорски програми и благотворителност.

2.Създават се нови алинеи 3, 4, 5 и 6 на чл.26 със следния текст:

/3/ Таксата за ползване на услугите на Домашен социален патронаж се начислява за текущия месец, пропорционално на времето, през което лицето е ползвало услугите.

/4/ При сключване на договор с Домашен социален патронаж за доставка на храна се заплаща авансова вноска. Същата се определя  на база изчислена такса за предходния месец, която при прекратяване на договора, смърт на лицето или отказ да бъде заплатена, се използва за покриване на последната такса, като остатъчните суми се възстановяват.

/5/ При смърт на лице, неиздължените месечни такси след приспадане на авансовата вноска се заплащат от неговите наследници или законни представители.

/6/ Месечната такса, дължима от починало лице без наследници се опрощава в края на всяка календарна година.
§2. В РАЗДЕЛ ІІІ Такси за специализирани институции за предоставяне на социални услуги и други общински социални услуги, текста на чл. 28 се изменя и придобива следния вид:

Чл.28. Таксите от този раздел се начисляват и събират от длъжностните лица в Домашен социален патронаж до 25-то число на следващия месец и се внасят в общинския бюджет.

§3 В РАЗДЕЛ VIII Такси за ползване на спортни зали, съоръжения, хижи и басейни, текста на чл.40 се изменя и придобива следния вид:

Чл.40. Такса за ползване от граждани на спортна зала „Металург“ за игра на волейбол и баскетбол:

/1/ Без използване на изкуствено осветление – 40,00 лева на час;

/2/ При използване на изкуствено осветление –50,00 лева на час;

§4 В РАЗДЕЛ VIII Такси за ползване на спортни зали, съоръжения, хижи и басейни, текста на чл.41 се изменя и придобива следния вид:

Чл.41. Такса за ползване от граждани на спортна зала „Кракра“ за игра на волейбол и баскетбол:

/1/ Без използване на изкуствено осветление – 40,00 лева на час; 

/2/ При използване на изкуствено осветление –50,00 лева на час;

/3/ се отменя

/4/ се отменя
§5 В РАЗДЕЛ VIII Такси за ползване на спортни зали, съоръжения, хижи и басейни, текста на чл.42 се изменя и придобива следния вид:

Чл. 42. Такса за ползване спортна зала „Борис Гюдеров“:

/1/ За спортни клубове, регистрирани извън територията на община Перник:

1. Без използване на изкуствено осветление – 80,00 лева на час; 

2. При използване на изкуствено осветление –90,00 лева на час. 

/2/  За  провеждане  на  състезания  от  национален  спортен  календар индивидуални спортове:

1. За състезания с продължителност до 6 часа – 100,00 лева на час;

2. За състезания с продължителност над 6 часа – 80,00 лева на час.

/3/ За провеждане на състезания от националния спортен календар /колективни спортове/:

1. За среща – 200,00 лева;

2. На ден – 500,00 лева.

/4/ За провеждане събрания на дружества, фирми, организации – 120 лева на час.

/5/ За провеждане на концерти, културни и спортни мероприятия – по договаряне, но не по – малко от 120,00 лв. на час и не по-малко от 600,00 лв. на ден. 

§6 В РАЗДЕЛ VIII Такси за ползване на спортни зали, съоръжения, хижи и басейни, текста на чл.43 се изменя и придобива следния вид:

Чл. 43. Такса за ползване от граждани на игрища с изкуствена настилка:

/1/ Без използване на изкуствено осветление:

1. Игрища с площ до 1000 кв. м - 40,00 лева на час; 

2. Игрища с площ над 1000 кв. м – 100,00 лв. на час.  

/2/ При използване на изкуствено осветление:

1. Игрища с площ до 1000 кв. м - 50,00 лева на час; 

2. Игрища с площ над 1000 кв. м – 120,00 лв. на час.

§7 В РАЗДЕЛ VIII Такси за ползване на спортни зали, съоръжения, хижи и басейни, текста на чл.44  се изменя и придобива следния вид:

Чл.44. Цени за нощувка в Хижа „Славей“: 

/1/ За лица – членове на БТС- 12,00 лева на човек;

/2/ За лица, които не са членове на БТС – 15,00 лева на човек.

§8 В РАЗДЕЛ VIII Такси за ползване на спортни зали, съоръжения, хижи и басейни, текста на чл.45 се изменя и придобива следния вид:

Чл.45. Такса за ползване на басейна в Х ОУ „Алеко Константинов“: 

/1/ Ползване на басейна от ученици – безплатно.

/2/ Такса за ползване на басейна от възрастни – 10,00 лева на посещение.

/3/ Такса за ползване на сауна – 15,00 лева на посещение.

/4/ Месечна такса за ползване на басейна от възрастни – 80,00 лева на месец.

/5/ се отменя

§9 В РАЗДЕЛ VIII Такси за ползване на спортни зали, съоръжения, хижи и басейни, текста на чл.46 се изменя и придобива следния вид:
Чл.46.  Цени за ползване на бунгала в почивна база „Цигов чарк“ Батак: 

/1/ За ползване на голямо бунгало, до пет лица – 60 лева на бунгало на ден.

/2/ За ползване на малко бунгало, до три лица – 15 лева на бунгало на ден. 

§10 В РАЗДЕЛ VIII Такси за ползване на спортни зали, съоръжения, хижи и басейни, текста на чл.47 се отменя. 

       §11 Наредба за  изменение и  допълнение на Наредба № 2 за определянето и администрирането на местните такси и цени на услуги на територията на община Перник влиза в сила от датата на обнародването й в поне един местен ежедневник.

ПРЕДСЕДАТЕЛ: 

 /Д. ЗАХАРИЕВ/
